Լիդիա Նայթ

Լիդիա Նայթ (անգլ.՝ Lydia Night, հոկտեմբերի 13, 2000(2000-10-13)), ամերիկացի երաժիշտ, որն առավել հայտնի է որպես կալիֆոռնիական The Regrettes փանկ ռոք խմբի գլխավոր վոկալիստ և ռիթմ կիթառահար։ Նա նաև եղել է Pretty Little Demons և LILA փոփ ռոք խմբերի գլխավոր վոկալիստ և կիթառահար, ինչպես նաև հաճախ համագործակցել է Dead Man's Bones ռոք դուոյի հետ։ Ռոբեն Բարքիսթը Collide Culture-ից նշել է Նայթին՝ որպես ֆեմինիստական փանկի նոր դեմք։ 
Լիդիան ռեժիսոր, հեղինակ և դիջեյ Մորգան Հիգբի Նայթի դուստրն է։


== Կենսագրություն ==


=== 2000–2011․ Վաղ տարիներ ===
Նայթը սկսել է կենդանի հանդես գալ երկու տարեկան հասակում, երգելով Ramones-ի «Beat on the Brat» երգը Նոր Օռլեանում իր հոր գիշերային ակումբի ձայնի ստուգման (սաունդչեք) ժամանակ։ Մի քանի տարի անց նա և նրա ընտաինքը տեղափոխվել են Կալիֆոռնիա նահանգի Սանտա Մոնիկա քաղաք և ավելի ուշ՝ Լոս Անջելես։ Երբ Նայթը յոթ տարեկան է եղել, նա հիմնադրել է իր առաջին՝ LILA երաժշտական խումբը (ինչը նշանակում էր՝ Little Independent Loving Artists, անգլ. թարգմանաբար՝ «Փոքր անկախ սիրող արտիստներ»), որը հանդես էր գալիս Սանտա Մոնիկայում՝ տարբեր դպրոցական միջոցառումների ժամանակ։


=== 2012–2014․ Pretty Little Demons և Dead Man's Bones ===

2012 թվականին նա՝ թմբկահար Մարլայ Մերֆի հետ միասին հիմնել է Pretty Little Demons փոփ ռոք խումբը։ 2013 թվականին նրանք հանդես են եկել South by Southwest-ում՝ դառնալով փառատոնում ելույթ ունեցած ամենաերիտասարդ արտիստները։ Սա գրավել է Ռայան Գոսլինգի ուշադրությունը, որը խնդրել է երգչուհուն միանալ իր Dead Man's Bones ռոք խմբին։
2013 թվականին Pretty Little Demons-ը թողարկել է իր դեբյուտային՝ «Flowers» մինի ալբոմը, որին 2014 թվականին հետևել է «Unknown Species» ալբոմը։
2014 թվականին Նայթը սկսել է հաճախել Մեծ արվեստների ավագ դպրոցը (անգլ.՝ Grand Arts High School)՝ կատարողական արվեստների ավագ դպրոցը, որը գտնվում է Լոս Անջելեսի կենտրոնում։


=== 2015–այժմ․ The Regrettes ===
2015 թվականին խումբը վերանվանվել է The Regrettes-ի՝ հոկտեմբերին թողարկելով չորս երգից բաղկացած իր առաջին՝ «Hey!» մինի ալբոմը, որն ուղեկցվել է «Hey Now!» թրեքի տեսահոլովակով։ Մերֆին հետագայում հեռացել է խմբից, ինչը հանգեցրել է այն ժամանակվա Genessa խմբի անդամների՝ Ջենեսա Գարիանոյի, Սայջ Չավիսի և Մաքս Մորանդոյի վարձմանը։
Այս կազմով խումբը 2017 թվականի հունվարի 13-ին թողարկել է իր դեբյուտային՝ «Feel Your Feelings Fool!» ալբոմը, որին 2018 թվականին հետևել է «Attention Seeker» մինի ալբոմը։
2018 թվականին Նայթը ռոմանտիկ հարաբերությունների մեջ է մտել ամերիկացի դերասան Դիլան Մինեթի հետ։
2018 թվականի դեկտեմբերի 13-ին նա մասնակցել է Ջերարդ Ուեյի «Dasher» սուրբծննդյան երգին։
2019 թվականի ապրիլի 8-ին երգչուհին՝ Green Day ռոք խմբի ֆրոնտմեն Բիլլի Ջո Արմսթրոնգի հետ միասին մասնակցել է «Wedding Bell Blues» երգի Մորիսիի քավեր տարբերակին։
2019 թվականի հունիսի 18-ին The Regrettes-ը հայտարարել է երկրորդ՝ «How Do You Love?» ստուդիական ալբոմի մասին, որը թողարկվել է նույն թվականի օգոստոսի 9-ին։


== Ազդեցություններ ==
Նայթը նշել է, որ նրա վրա ազդեցություն են ունեցել այնպիսի արտիստներ, ինչպիսիք են The Crystals-ը, Լեսլի Գորը, Patsy Cline-ը, Bikini Kill-ը, L7-ը, 7 Year Bitch-ը, The Marvelettes-ը, Դայանա Ռոսը և Four Tops-ը։


== Սկավառակագրություն ==


=== Pretty Little Demons-ի հետ ===
Ստուդիական ալբոմներUnknown Species (2014)Մինի ալբոմներFlowers (2013)


=== The Regrettes-ի հետ ===
Ստուդիական ալբոմներFeel Your Feelings Fool! (2017)
How Do You Love? (2019)Մինի ալբոմներHey! EP (2015)
Attention Seeker (2018)


=== Մասնակցություն այլ ձայնագրություններին ===
Ջերարդ Ուեյ – «Dasher» (2018)
Մորիսի - «Wedding Bell Blues» (2019)


== Ծանոթագրություններ ==


== Արտաքին հղումներ ==
Լիդիա Նայթ (անգլ.) Internet Movie Database կայքում